cyanic-selkie/wikianc huggingface dataset:
יחסי הודו–קנדה
היסטוריה
בשנות ה-90 נוצר סיכוי לשיפור היחסים ההודו-קנדיים כאשר הודו הנהיגה רפורמות משמעותיות בכלכלתה. הודו עברה ליברליזציה כלכלית גדולה, שמשכה את תשומת ליבם של ממשלת קנדה והקהילה העסקית. ראש ממשלת קנדה, ז'אן קרטיין, שלח משלחת דיפלומטית להודו בינואר 1996 עם שני שרי ממשלה ו-300 אנשי עסקים. שר החוץ ההודי, אינדר קומאר גוג'ראל, ערך ביקור רשמי בקנדה בספטמבר 1996. שר החוץ הקנדי, לויד אקסוורתי, ביקר בהודו בינואר 1997, ובמהלך ביקורו חנך את משרד הנציבות העליונה הקנדית בצ'אנדיגאר, בירת מדינות פנג'אב והריאנה. קבוצת העבודה למלחמה בטרור הקנדית-הודית הוקמה גם היא בשנת 1997, ומאגדת על בסיס שנתי כמה מחלקות וסוכנויות של ממשלות קנדה והודו. המושל לשעבר רומאו לבלן ערך ביקור ממלכתי בהודו במרץ 1998. ראש הממשלה סטיבן הרפר ערך ביקור רשמי בהודו בנובמבר 2009. קרן הודו בקנדה פעילה מאז 2007 בטיפוח התמיכה ביחסים הדו-רוחביים חזקים יותר בין קנדה להודו. ראש ממשלת הודו מאנמוהאן סינג ביקר בקנדה ביוני 2010 לקראת ועידת ה-G20 בטורונטו.
קשרי טיסה
אייר קנדה מפעילה טיסות ללא הפסקה מטורונטו וונקובר לדלהי ומטורונטו למומבאי.
אבטחה
בעקבות מספר פעולות טרור במאה ה-20, שהבולטת בהן הייתה הפיגוע של הבדלנים הסיקים על טיסה 182 של אייר אינדיה בשנת 1985, מקיימות קנדה והודו דיאלוג דו-צדדי בנושא מלחמה בטרור, כולל ישיבה שנתית של הוועדות האסטרטגיות של קנדה-הודו.
יחסי סחר
קנדה והודו נהנות מיחסי סחר משגשגים. מאז 2004, למרות המיתון של סוף שנות האלפיים, הסחר גדל ביותר מ-70%. בשנת 2009 היצוא הקנדי להודו הסתכם ב-2.1 מיליארד דולר, ואילו באותה השנה היבוא הקנדי מהודו הסתכם ב-2.0 מיליארד דולר, מה שהקנה לקנדה עודף סחר בסך 100 מיליון דולר. הודו חגגה את שנת 2012 כשנת הודו בקנדה לקידום יחסים עסקיים, תרבותיים ופוליטיים עם הודו.
למרות היחסים החמים, הסחר בין קנדה להודו פחות מהפוטנציאל שלהם. הודו מהווה פחות מ-1% מכלל היצוא והיבוא הכולל של קנדה בשנת 2014, כאשר הסחר דו צדדי הסתכם ב-5.77 מיליארד דולר בשנת 2014 (לעומת יותר מ-56 מיליארד דולר סחר דו-צדדי בין סין לקנדה). אף על פי כן, המסחר הכולל בין שתי המדינות צומח בהתמדה במהלך 5 השנים האחרונות.
נציגויות דיפלומטיות
הודו מחזיקה בקנדה נציבות עליונה באוטווה, ו-2 קונסוליות בטורונטו ובוונקובר. מאידך, קנדה מחזיקה בהודו נציבות עליונה בניו דלהי, 3 קונסוליות בבנגלור, צ'אנדיגאר, קולקטה ומומבאי ומשרדי נציגות באחמדאבאד, צ'נאי והיידראבאד.
תורת הרקורסיה
תורת הרקורסיה היא תחום במתמטיקה העוסק ברמת החישוביות והאי-פתירות של פונקציות מהטבעיים לעצמם, כמייצגים של מאגרי מידע אינסופיים. תחום זה קשור בקשר הדוק לתורת הקבוצות וללוגיקה מתמטית. במרכז תורת הרקורסיה נמצא מושג דרגות טיורינג.
מכונות טיורינג ופונקציות רקורסיביות
בבסיס תורת הרקורסיה נמצא מושג הפונקציה הרקורסיבית - פונקציה מהטבעיים אל עצמם (פונקציה אריתמטית) שניתן לחשב באמצעות מכונות טיורינג. מכונת טיורינג בנויה מרצף של הוראות, כאשר יש רק מספר סופי של הוראות שונות (מספר זה תלוי באופן ההגדרה), ולכן עוצמת קבוצת מכונות טיורינג היא \aleph_0. יתר על כן, ניתן לבנות מכונת טיורינג שתקבל כקלט מספר טבעי e ותחזיר כפלט רצף של הוראות עבור מכונת טיורינג. את המכונה שמתקבלת מהקלט e נסמן ב- \ M_e והמספר e נקרא האינדקס של המכונה.
קיימות אינסוף שיטות שונות למנות באמצעות מכונה את כל המכונות. למעשה אי אפשר להצביע על מכונה ולומר שהיא M_0, כי בכל שיטת מנייה תתקבל מכונה שונה.
פונקציה רקורסיבית עם אורקל
ניתן להרחיב את מושג הרקורסיביות כך שיכלול את האפשרות לחשב מידע מתוך מידע נתון, ולא רק חישוב מאפס. לצורת החישוב הזו קוראים פונקציה רקוסיבית עם אורקל. לפונקציות אלו יש מקור מידע חיצוני בצורת פונקציה מהטבעיים לעצמם, כך שבכל שלב המכונה יכולה לשלוח "שאלה" לפונקציה- מספר טבעי, והפונקציה מחזירה את התשובה (שהיא גם כן מספר טבעי). למקור המידע החיצוני, הפונקציה, קוראים אורקל, ובמקרים רבים התשובה שתתקבל, ואפילו עצם עצירת הפונקציה על קלט מסוים תלויה באורקל- עבור אורקלים מסוימים הפונקציה תחזיר תוצאה אחת ועבור אחרים היא תחזיר תוצאה אחרת. כמו שניתן למספר את הפונקציות הרקורסיביות, כך בהינתן אורקל g, ניתן למספר את כל הפונקציות הרקורסיביות עם אותו אורקל ולכן ניתן לסמן את הפונקציה הרקורסיבית עם אורקל g ה-e ב-\varphi^g_e. אם נאמר ש f ניתנת לחישוב מ-g. כל פונקציה רקורסיבית רגילה היא פונקציה רקורסיבית עם האורקל g=0.
דרגות טיורינג
באמצעות המושג של פונקציה רקורסיבית עם אורקל נוצר יחס סדר בין מאגרי המידע השונים (שמיוצגים על ידי פונקציות שלמות מהטבעיים לעצמם). את היחס הזה מסמנים ב- \le_T (קרי: ניתן לחישוב מ-) והוא מוגדר: \ f\le_T g אם קיים אינדקס e כך ש-. זהו יחס רפלקסיבי היות שניתן לבנות מכונה שבהינתן קלט כלשהו היא תעביר אותו אל האורקל ואת התשובה תדפיס כפלט - כלומר כל פונקציה ניתנת לחישוב מעצמה. בנוסף זהו יחס טרנזיטיבי כי אם f ניתנת לחישוב מ-g ו-g ניתנת לחישוב מ-h, כלומר ,, אז ניתן לכתוב את רצף ההוראות של המכונה ה-i בתוך המכונה ה-e כל פעם שכתוב "שאל את האורקל", וכך לקבל מכונה שמחשבת את f מ-h. יחס זה אינו אנטיסימטרי לדוגמה תמיד אף על פי שf ו- 2f שונים.
דרגות טיורינג כקבוצות
בכל דרגת טיורינג יש פונקציה מציינת של קבוצת מספרים טבעיים כלומר פונקציה שמקבלת רק את הערכים 0 ו-1. ניתן לראות את זה על ידי מושג הגרף של פונקציה- הקבוצה. ניתן לזהות כל קבוצה ב-\N^2 עם קבוצת מספרים טבעיים באופן רקורסיבי לדוגמה על ידי הפונקציה החד חד ערכית ועל (או כל פונקציית זיווג אחרת). בצורה הזו ניתן להמיר בצורה רקורסיבית כל פונקציה לקבוצה וכל קבוצה לפונקציה.
הרבה פעמים נוח לבנות דרגות בעלות תכונות מיוחדות באמצעות בניית קבוצה שתהיה נציגה של הדרגה ולא סתם פונקציה.
תכונות בסיסיות של דרגות טיורינג
בכל דרגה יש בדיוק \aleph_0 פונקציות שונות, ולכן קיימות דרגות טיורינג שונות. בנוסף מתחת לכל דרגה יש רק מספר בן מנייה של דרגות, כי יש רק מספר בן מנייה של פונקציות רקורסיביות מנציג כלשהו של הדרגה.
ליחס הסדר על דרגות טיורינג יש דרגה מינימלית והיא הדרגה של הפונקציות הרקורסיביות. בפונקציות אלו אין שום מידע "מפתיע", שלא ניתן לחשב אותו מאפס ולכן דרגתן היא דרגת הפונקציה הקבועה 0. מסיבה זו הדרגה הזו מסומנת ב-0.
לכל פונקציה \ f ניתן לבנות בעיית עצירה משלה. זוהי הקבוצה. כמו שלא ניתן לחשב את בעיית העצירה על ידי פונקציה רקורסיבית כך לכל f לא ניתן לחשב ממנה את Kf. לעומת זאת, אפשר להראות שניתן לחשב מתוך Kf את f, ולכן הדרגה של Kf גדולה ממש מהדרגה של f. אם הדרגה של f היא a מסמנים את הדרגה של Kf ב-'a (נקרא a-קפץ), זו דרגה שגדולה ממש מהדרגה של a, ולכן לא קיימת דרגה מקסימלית.
ברנדן פטריקס
ברנדן פטריקס (באנגלית: Brendan Patricks; נולד ב-3 בדצמבר 1984) הוא שחקן וקוסם בריטי. הוא ידוע מהופעתו בתפקיד אוולין נאפייר בסדרת הדרמה "אחוזת דאונטון".
פטריקס למד באוניברסיטת האל, ואחר כך למד באקדמיה למוזיקה ולאמנויות הדרמה של לונדון. בנוסף להיותו שחקן, הוא מופיע כקוסם במופע משותף עם הקומיקאי ניק מוחמד.
אחרי שסיים את לימודיו בבית הספר למשחק החל להופיע בתיאטרון. תפקידו הראשון על המסך היה בסרט הטלוויזיה "The Curse of King Tut's Tomb".
גיא ניב
גיא ניב (נולד ב-8 במרץ 1994) הוא רוכב אופני כביש ישראלי; אלוף ישראל במרתון אופני הרים לשנת 2022.
ביוגרפיה
ניב הוא נכדו של ראש עיריית קריית ביאליק לשעבר, דני ז'ק. הוא גדל ביישוב עצמון שבמשגב.
עד 2017, היה ניב רוכב אופני הרים ואף נטל חלק בקמפיין של איגוד האופניים הישראלי של השגת נקודות בתחרויות בינלאומיות שאיפשרו לרוכב שלומי חיימי את ההשתתפות באולימפיאדת ריו דה ז'ניירו (2016). עם זאת, השתתף גם במרוצי כביש במסגרת קבוצת "טים מישגב" במרוצי כביש. בתחילת 2017 עבר לקבוצת רוכבי הרים שהקימה סייקלינג אקדמי כפרויקט צדדי לקבוצת אופני הכביש. באפריל 2017 עבר לקבוצת אופני הכביש של סייקלינג אקדמי, ובספטמבר 2017 צורף לסגל הקבוצה הראשונה.
השתתף כחלק מהקבוצה בג'ירו ד'איטליה 2018. הוא וגיא שגיב, חברו לקבוצה, הם הישראלים הראשונים אי פעם שהשתתפו באחד ממרוצי הגרנד טורס. ניב פרש מהג'ירו ד'איטליה ב-2018 בקטע החמישי עקב מחלה. בשנת 2019 סיים את הג'ירו ד'איטליה במקום ה-113 מבין 176 רוכבים שהחלו את המירוץ ו-142 רוכבים שסיימו אותו, ורביעי מבין שמונת חברי קבוצתו. ביוני 2019 ניצח באליפות ישראל במרוץ נגד השעון.
ב-19 באוגוסט 2020 פרסמה קבוצת Israel Start-Up Nation שניב נבחר לסגל הקבוצה לטור דה פראנס וגבר על שלושת הישראלים (עומר גולדשטיין, גיא שגיב ואיתמר איינהורן) שהתחרו גם הם על הכרטיס לישראלי בטור. בכך ניב הפך לישראלי הראשון שמזנק למרוץ היוקרתי. ניב סיים את טור דה פראנס 2020 במקום ה-139 מבין 176 רוכבים שהחלו את המירוץ ו-146 רוכבים שסיימו אותו.
בטור דה פראנס ביולי 2022 הגיע בטור השני שלו למקום ה-77 בדירוג המצטבר.
בשלהי 2022 ניב פרש מתחרויות כספורטאי תחרותי ועבר לאמן באיגוד האופניים בישראל.
חצוצרת בארוק
חצוצרת בארוק היא חצוצרה טבעית ששימשה במוזיקה של המאות ה־16–18, תקופת הבארוק של המוזיקה הקלאסית. בשם זה נקראים גם העתקים מודרניים של כלים עתיקים, המשמשים כיום נגנים מאסכולת המוזיקה העתיקה.
היסטוריה
החצוצרות הראשונות נוצרו באמצעות נשיפה לתוך מגבר כלשהו, כמו קונכייה או קרן של חיה (בדומה לשופר), תוך הרעדת השפתיים. כיום נהוג לייחס את המצאת חצוצרת המתכת למצרים העתיקה, לאחר ששתי חצוצרות כאלו נמצאו בקברו של תות ענח' אמון, האחת מכסף והאחת מארד. חצוצרות כאלה שימשו כאמצעי תקשורת מרחוק, לא למוזיקה; קולן הושווה לנעירת חמור. לאורך רוב ההיסטוריה של החצוצרה היא שימשה בעיקר לאיתות, בעיקר בשימושים צבאיים. בימי הביניים החלו חצוצרות להופיע בחצרות מלכים, ושימשו בעיקר לתרועות טקסיות.
בסביבות שנת 1400 גילו בוני כלים את הדרך לכופף צינורות, והחצוצרה החלה לקבל את צורתה המכופפת המוכרת לנו כיום. באותה תקופה נעשו גם ניסיונות לשנות את מנעד הכלי, ובאמצע המאה ה־16 הופיעו קונסורטים של חצוצרות שניגנו מוזיקה בחמישה קולות, כאשר כל חצוצרה מנגנת תפקיד ברגיסטר אחר.
הכלים
כמה מן הדוגמאות הטובות ביותר של כלים מן התקופה הם כלים מסוף המאה ה־16 שבנה אנטון שניצר מנירנברג. בוני חצוצרות ידועים אחרים כוללים את משפחת הבונים הַיינְלַיין, משפחת האס, משפחת אֵהֶה (כל השלוש מנירנברג) וכן ויליאם בול מלונדון. כל החצוצרות שבנו היו חצוצרות טבעיות, כלומר חצוצרות שבהן הצלילים היחידים הזמינים לשימוש הם סדרת הצלילים העיליים (וכן שינויים קלים באמצעות שימוש בשפתיים). על כל פנים, כלים אלה נקראו פשוט בשם "חצוצרה". לעיתים קרובות נגני חצוצרה (ביחד עם נגני טימפני) היו חיילים או הועסקו על ידי העירייה (Stadtpfeiffer, Town piper), בנפרד מנגנים בתזמורות רגילות.
חצוצרות טבעיות במוזיקה המערבית עשויות לרוב מפליז, נחושת, ארד או כסף. הן קשות מאוד לנגינה, משום שאין בהן אמצעים המקלים על גישה לצלילים כרומטיים, ועל החצוצרן להיעזר בשפתיו לוויסות גובה הצליל. כמה מן הצלילים בסדרת הצלילים העיליים נחשבים מזויפים לאוזן של בן המאה העשרים, במיוחד הצלילים השביעי, האחד־עשר והשלושה־עשר. כאשר צלילים אלה מופיעים ביצירה על החצוצרן 'לתקן' את הזיוף באמצעות שפתיו - משימה לא קלה.
לחצוצרת הבארוק צליל כהה ומחוספס יותר מצליל החצוצרה המודרנית, ומשתלב בקלות רבה יותר בצלילם של כלי נשיפה מעץ. מלחינים רבים עשו שימוש בכלי ובגוון המיוחד שלו, ביניהם באך, הנדל, טלמן ורבים אחרים. לעיתים היה צורך להזמין נגנים מתזמורות צבאיות כדי להשתתף בביצוע היצירות – ביצירותיו של באך בכל פעם שמשתתפות יותר משתי חצוצרות ביצירה, משתתף גם טימפני.
העתקים מודרניים
רוב הנגנים בכלי בימינו אינם מנגנים בכלים מקוריים (הנמצאים לרוב באוספים או במוזיאונים, ולפעמים אינם במצב המאפשר נגינה) אלא בהעתקים שלהם. בכלים אלה פעמים רבות נוסף אלמנט שלא היה בכלים המקוריים, ונועד להקל על הנגינה - חורים לאצבעות. חורים אלה, המצויים בגב החצוצרה, מאפשרים לנגן לתקן את הזיוף בכל הצלילים.
נוהג זה הוא נושא לוויכוחים סוערים בקהילת המוזיקה העתיקה, משום שהוא פוגם באיכות הצליל של החצוצרה הטבעית ומהווה סטייה מפרקטיקות הנגינה המקוריות, וממילא משפיע על הפרשנות המוזיקלית. בנוסף, ישנם העתקים מודרניים הבנויים בטכניקות מודרניות (באמצעות מכונות) ולא בטכניקות הריקוע של בוני הכלים המקוריים, שהצליל שלהם נחשב יפה יותר.
פנגרמה
פנגרמה (מיוונית: Pan Gramma - "כל אות") היא משפט הכולל את כל האותיות באלפבית.
הפנגרמה משמשת להצגת גופנים ולבדיקת ציוד תקשורת, למשל "איך נטוס עם גד כץ, הזקן שמֻחלף בצרפת?" - פנגרמה שמשמשת לבדיקת גופנים.
פנגרמה מושלמת היא פנגרמה שבה כל אות מופיעה בדיוק פעם אחת.
מציאת פנגרמה מושלמת בעלת משמעות הגיונית כמשפט היא מטלה מסובכת. למעשה, הטכניקה למציאת פנגרמה מושלמת היא כמו של מציאת אנגרמה לביטוי ארוך, כשהפעם הביטוי שצריך למצוא לו אנגרמה הוא קבוצת כל האותיות באלפבית המיועד (לדוגמה, בעברית: אבגדהוזחטיכלמנסעפצקרשת).
בתנ"ך
בתורה ישנם שני פסוקים הכוללים את כל אותיות הא"ב, בנביאים 15 פסוקים, ובכתובים ישנם תשעה פסוקים. להלן שני פסוקי התורה:
ישנו רק פסוק אחד בתנ"ך הכולל את כל האותיות, כולל חמש האותיות הסופיות בספר צפניה הנביא:
דוגמאות לפנגרמה מושלמת (כולל האותיות הסופיות)
משפטי תרגול כתיבה עתיקים, במשקל שמונה תנועות לצלע, מחולקות שתיים שתיים: אחר:
פרידריך פרנץ, נסיך הכתר של מקלנבורג-שוורין
ביוגרפיה
פרידריך פרנץ נולד ב-22 באפריל 1910 בשוורין, לפרידריך פרנץ הרביעי, הדוכס הגדול של מקלנבורג-שוורין, ולאלכסנדרה, נסיכת הנובר, בתם של ארנסט אוגוסט, נסיך הכתר של הנובר, בן דודה מדרגה שנייה של המלכה ויקטוריה, ותירה, נסיכת דנמרק, בתו הצעירה של כריסטיאן התשיעי, מלך דנמרק. בעקבות תבוסת הקיסרות הגרמנית במלחמת העולם הראשונה, ויתר אביו ב-14 בנובמבר 1918 על סמכויותיו.
במאי 1931 נגד רצונו של אביו, הצטרף פרידריך פרנץ לשורות האס אס, ובשנת 1936 הועלה לדרגת האופטשטורמפיהרר.
הוא הוצב בדנמרק במהלך מלחמת העולם השנייה, שם שירת בשגרירות הגרמנית כעוזרו האישי של ורנר בסט. הוא בילה את חודשי הקיץ של 1944 בשירות בוואפן אס אס.
ב-11 ביוני 1941 התחתן פרידריך פרנץ עם קארין אליזבת פון שאפר, בתם של ולטר פון שאפר והברונית לואיז פון מיכהאוזן, וב-22 בספטמבר 1967 הם התגרשו, אולם התחתנו שוב עשור מאוחר יותר ב-27 באפריל 1977. לשניים לא נולדו ילדים, וב-31 ביולי 2001 מת פרידריך פרנץ בהמבורג, וראשות הבית עברה לבורווין, דוכס מקלנבורג.
מת'יו פרי
מת'יו לנגפורד פרי (באנגלית: Matthew Langford Perry; נולד ב-19 באוגוסט 1969) הוא שחקן, קומיקאי ומפיק. קנדי-אמריקאי שהיה מועמד לפרס גלובוס הזהב ולחמישה פרסי אמי. הוא מוכר בעיקר בשל גילום דמותו של צ'נדלר בינג בקומדיית המצבים המצליחה "חברים", מתפקידו כרון קלארק בסרט "מורה לחיים" ומסרטי "ללכת על הכל".
ביוגרפיה
הוריו התגרשו לפני שחגג שנה, ואימו נישאה בשנית לעיתונאי הקנדי קית' מוריסון. הוא גדל והתחנך באוטווה שבקנדה עם אימו, (למרות שהוא חי לתקופה קצרה בטורונטו ובמונטריאול שבקוויבק), והוא למד בבית הספר הציבורי רוקקליף פארק, יחד עם ראש ממשלת קנדה ג'סטין טרודו, ובאשברי קולג'. כשפרי היה בגן הוא איבד חלק מהאמה בידו הימנית כתוצאה מתאונת טריקת דלת. בילדותו החל פרי לשחק טניס והיה לשחקן צעיר מדורג.
קריירה
בין תפקידי האורח השונים שלו בטלוויזיה, פרי לוהק כשחקן קבוע בקומדיית המצבים "סינדי". ב-1991, הוא הופיע בסדרה "בוורלי הילס 90210". ב-1993 כיכב פרי בקומדיית המצבים "Home Free" של ABC. לאחר מכן הוא שיחק בפיילוט של קומדיית המצבים "LAX 2194".
הוא ניסה להשיג אודישן לפיילוט של הסדרה "Six of One" של מרתה קאופמן ודייוויד קריין, שלאחר מכן נקראה "חברים". שניהם עבדו איתו בסדרה "Dream On". עם זאת, בגלל התחייבויות קודמות לפיילוט של "LAX 2194", לא שקלו אותו בהתחלה לאודישן לסדרה. כאשר אתפשר לו להיבחן, הוא קיבל את התפקיד של צ'נדלר בינג.
"חברים" הפכה להצלחה בין-לאומית ושודרה במשך 10 עונות עד 2004. בגלל הפופולריות הגדולה של הסדרה, השחקנים קיבלו מיליון דולר לפרק עד 2002. פרי קיבל מועמדות לפרס אמי לשחקן הראשי הטוב ביותר בסדרת קומדיה לשנת 2002. פרי הופיע בסרטים כמו "נישואים חפוזים", "כמעט גיבורים", "צריך שלושה לטנגו", "ללכת על הכל", סרט ההמשך שלו "ללכת על הכול 2" ו"מיליונר מי שמוסר ראשון".
פרי הופיע בסדרה "הבית הלבן" בתפקיד היועץ המשפטי של הבית הלבן ג'ו קווינסי. הוא קיבל שתי מועמדויות לפרס האמי לשחקן אורח בסדרת דרמה ב-2003 וב-2004. הוא הופיע גם כעורך הדין טוד מריק בסדרה "אלי מקביל".
ב-2006 הוא שיחק בתפקיד ראשי בסרט הדרמה "מורה לחיים" והיה מועמד עליו לפרסים רבים, בין היתר לפרס גלובוס הזהב ולפרס אמי. באותה שנה כיכב פרי באחד התפקידים הראשיים בסדרת הדרמה "סטודיו 60". הסדרה זכתה לביקורות חיוביות לרוב, אך בוטלה מאוחר יותר במהלך 2007 לאחר עונה אחת עקב אחוזי צפייה נמוכים מדי. באותה שנה יצא הסרט "Numb" (חסר תחושה) שפרי שיחק בו בתפקיד הראשי. באותה שנה הוא הופיע בהצגה "סטיות מיניות בשיקגו" של דייוויד מאמט בלונדון. ב-2008 שיחק פרי בסרט "הציפורים של אמריקה" לצד הילרי סוונק ובן פוסטר. ב-2009, הוא כיכב בסרט "שוב בן 17". שואוטיים ויתרה על פיילוט בשם "The End of Steve", קומדיה שחורה, אשר פרי כיכב בו, כתב אותו והפיק אותו עם פיטר טולן.
בשנת 2011 כיכב פרי בסדרה "מיסטר סאנשיין", אותה יצר עבור רשת ABC. הסדרה בוטלה לאחר תשעה פרקים.
בשנת 2012 עלתה ברשת NBC סדרת הדרמה הקומית בכיכובו "תתקדם". על אף ביקורות אוהדות, גם סדרה זו בוטלה לאחר עונה אחת. באותה שנה פרי התארח בסדרת הדרמה "האישה הטובה" של CBS. ב-2013 הוא הופיע שוב בסדרה.
ב-2015 התארח בשני פרקים של הסדרה הקומית "טיפול אונליין" ברשת שואוטיים בכיכובה של ליסה קודרו. באותה שנה עלתה ברשת CBS קומדיית המצבים בכיכובו "הזוג המוזר". סדרה זו, אותה פרי גם פיתח ונמנה עם מפיקיה, היא עיבוד נוסף ומעודכן למחזה מאת ניל סיימון משנות ה-60 ומתיו שיחק בה בתפקיד הראשי, אוסקר. הסדרה בוטלה במאי 2017, לאחר שלוש עונות.
ב-2016, פרי שיחק בתפקיד הראשי בהפקה חדשה של המחזה שלו "The End of Longing" בלונדון ולאחר מכן ב-2017 בניו יורק. באותה שנה, פרי הופיע בסדרת ההמשך של "האישה הטובה", "הטובות לקרב", באותו התפקיד שבו שיחק ב"האישה הטובה". הוא גם כיכב במיני-סדרה "The Kennedys: After Camelor" כטד קנדי.
באוקטובר 2022, פרי פרסם ספר זיכרונות בשם "Friends, Lovers, and the Big Terrible Thing". הוא הפך לרב מכר במצעדים של אמזון והניו יורק טיימס.
חיים אישיים
לפרי אזרחות כפולה, קנדית בשל מוצא אימו, ואמריקאית מלידה.
פרי יצא עם יסמין בלית' ב-1995. הוא יצא גם עם ג'וליה רוברטס מ-1995 עד 1996. הוא יצא עם ליזי קפלן מ-2006 עד 2012.
פרי הוא מעריץ של סדרת משחקי המחשב "Fallout". ב-2009, הוא נתן ב"המופע של אלן דג'נרס" עותק של "Fallout 3" לאלן דג'נרס. לאחר מכן, חברת Obsidian Entertainment ליהקה אותו במשחק הבא של הסדרה, "Fallout: New Vegas".
באוגוסט 2018, דווח שפרי עבר ניתוח בבטן כדי לטפל בהתנקבות מעי. ב-15 בספטמבר 2018 הוא חש, בציוץ שהוא בילה שלושה חודשים בבית החולים בהתאוששות, מה שמציע שהניתוח התקיים ביוני 2018.
הוא התארס למולי הורביץ, מנהלת ספרותית, בנובמבר 2020. ביוני 2021, פרי הודיע שהוא ביטל את האירוסים.
ב-2011, כדובר של האגודה הלאומית למומחי בתי משפט לסמים, פרי הגיע לגבעת הקפיטול כדי לשכנע את חברי הקונגרס לתמוך במימון בתי משפט לסמים. פרי קיבל את פרס מגן ההתאוששות במאי 2013 מהבית הלבן על פתיחת בית פרי, מכון לגמילה באחוזה שלו לשעבר במאליבו, קליפורניה. פרי מכר את הבית וסגר את מכון הגמילה ב-2015. פרי היה נקי לחלוטין מאז מאי 2021.
גרנאים
גרנאים (שם מדעי: Geraniales) הם סדרה קטנה של צמחים דו־פסיגיים. המשפחה הגדולה בסדרה היא משפחת הגרניים המונה מעל 800 מינים. בנוסף, כוללת הסדרה עוד שלוש משפחות קטנות, Melianthaceae, Ledocarpaceae, Vivianiaceae שסך מיניהן אינו עולה על 40. על פי המיון המסורתי שייכת לסדרה גם משפחת הזוגניים, אשר אחד מפרטיה, זוגן השיח, נפוץ בישראל. רוב הגרנאים הם עשבוניים, אך ישנם גם שיחים ועצים קטנים.
לגרנאים חשיבות כלכלית מעטה. מינים אחדים בסוג Pelargonium (משפחת הגרניים) משמשים להפקת שמנים לתעשיית הבשמים. למספר מינים, בעיקר בקרב גרניים, חשיבות כצמחי נוי ומרפא.
מיון
סדרת הגרנאים כוללת על־פי המיון המודרני 4 משפחות (ראו טבלה), והחשובה שביניהן היא משפחת הגרניים (Geraniaceae).
באופן מסורתי נהגו לכלול בתוך סדרת הגרנאים מספר גדול יותר של משפחות, ובהן פשתיים וחמציציים. אולם כיום החמציציים מסווגים בסדרה משלהם, והפשתיים שייכים לסדרה חדשה מלפיגאים.
ג'רלד מור
ג'רלד מור (באנגלית: Gerald Moore) (30 ביולי 1899 - 13 במרץ 1987) היה פסנתרן אנגלי, שנודע ביותר כמלווה לזמרים מפורסמים רבים בביצוע ובהקלטה של לידר.
ביוגרפיה
מור נולד בווטפורד, אבל חלק מהשכלתו המוזיקלית רכש בטורונטו, קנדה. הוא ליווה נגנים ידועי שם, כמו פבלו קזאלס, אבל בעיקר נודע בעבודתו עם זמרים, ביניהם אליזבת שומאן, מגי טייט וקתלין פרייר. מייחסים לו תרומה נכבדה להעלאת קרנו של המלווה מתפקיד כנוע של נותן שירות לזה של שותף שווה ערך למעשה אמנות.
מור גם הרצה וכתב על מוזיקה. הוא פרסם ספר זכרונות, שזכה להתפעלות רבה: Am I Too Loud?: Memoirs of An Accompanist בשנת 1962. הוא פרסם עוד שתי אוטוביוגרפיות: בשנת 1978 Farewell Recital: Further Memoirs ו-Further NMoore (בשנת 1983). עיסוקו בכתיבה נמשך גם לאחר קונצרט הפרידה שלו בשנת 1967, שבו ליווה כמה מן הזמרים ששמו נקשר בשמם במשך שנים רבות: דיטריך פישר-דיסקאו, ויקטוריה דה לוס אנחלס ואליזבת שוורצקופף. מור פרש מהופעות פומביות ב-1967 ומהקלטות ב-1975.
בזכרונותיו כתב מור, ששירותיו לא נדרשו בפסטיבל אלדבורו של בנג'מין בריטן, "כיון שהגאון המכהן שם בכיפה הוא המלווה הדגול בעולם." מור היה שמח איפוא לשמוע, שכאשר מגזין "גראמופון" הזמין בשנת 2006 מלווים נכבדים בני זמננו לנקוב בשם "מקצוען המקצוענים" שלהם, הזוכים במקום ראשון במשותף היו בריטן ומור עצמו.
תאודור אייקה
תחילת דרכו
הצטרף בשנת 1909 לחיל הרגלים של צבא האימפריה הגרמנית כמתנדב לשירות קבע בתפקיד מנהלי. במהלך מלחמת העולם הראשונה שירת בתפקיד מנהל תשלומים בכמה יחידות. זכה לעיטור גבורה ונאלץ לפרוש מן השירות בתחילת שנת 1919 בעקבות ההפסד במלחמה והקיצוצים במצבת הכוחות. בשנת 1914 התחתן ונולדו לו שני ילדים. אחד מילדיו שירת כקצין ונפל בקרב במלחמת העולם השנייה.
לאחר סיום שירותו הצבאי החל בהכשרה מקצועית, שאותה נאלץ להפסיק בסתיו 1919 מסיבות כלכליות. לאחר מכן עבד כחצי שנה כמודיע של המשטרה ולאחריה עבר הכשרה מקצועית בת שנה במכללת המשטרה בקוטבוס. לאחר ההכשרה עבד בשלוש משרות שונות, כל אחת בעיר אחרת, בשירות המשטרה. בפברואר 1923 עבר ללודוויגסהפן והחל לעבוד כפקיד במפעל הכימיה "באסף" (BASF). בשנת 1925 קודם לתפקיד סגן מנהל מחלקת הביטחון בחברה, שהפכה ב-1926 לחלק מתאגיד החברות "אי גה פארבן".
תחילת הקריירה באס אס
באוגוסט 1928 הצטרף אייקה ליחידות האס אה ובדצמבר אותה שנה הפך לחבר המפלגה הנאצית. ביולי 1930 עבר לאס אס ובנובמבר קיבל את הפיקוד על פלוגה (SS-Sturm 147) בלודוויגסהפן. באביב 1931 התבקש לארגן מחדש את האס אס במחוז "קדמת פאלץ". לאחר שביצע את המשימה במהירות ובהצלחה קיבל את הפיקוד על יחידה גדולה יותר (Sturmbann). באותה עת התפרסם אייקה כאיש ארגון בכל פאלץ והתבקש להקים יחידת אס אס נוספת בתוך ה"שטנדרטה". בנובמבר העניק לו הימלר אישית את דרגת השטנדרטנפירר (מפקד השטנדרטה, דרגה דומה לאלוף-משנה). בשנת 1932 הכוח עליו פיקד מנה 1,000 איש מתוך 25,000 חברי האס אס.
מעצר, הרשעה ובריחה לאיטליה
במרץ 1932 נעצר בחשד לעבירה על חוק חומרי הנפץ, ובחיפוש שנעשה בביתו בעקבות כך נמצאו 80 מטעני חבלה שבנה בעצמו ורשימת חברי השטנדרטה שעליה פיקד. בחקירתו טען שהמטענים נועדו לשמש נגד הקומוניסטים, במקרה שתפרוץ מלחמת אזרחים כאשר הנאצים יעלו לשלטון. את חומרי הגלם להכנת הפצצות לקח אייקה ממפעל הכימיה בו עבד. בעקבות מעצרו פוטר מן המפעל. באותה תקופה הייתה פעילות חבלנית מעין זו מנוגדת למדיניותו של היטלר ששאף לעלות לשלטון באמצעים חוקיים בלבד. ביולי 1932 נשפט אייקה ונדון לשנתיים מאסר בפועל. הוא הצליח לדחות את תחילת המאסר בשישה שבועות בתואנה רפואית. בתחילת ספטמבר קיבל אייקה הוראה מהימלר להימלט לאיטליה דרך מינכן. במינכן נפגשו השניים.
איטליה הפשיסטית נתנה מקלט לנאצים שנמלטו מאוסטריה ומגרמניה במחנות מיוחדים שהקימה לשם כך. אייקה קיבל עם הגיעו את ניהולו של אחד המחנות האלה על שפת אגם גארדה. ממקום מושבו באיטליה עקב אחר הנעשה בפאלץ ושלח מכתבים בינואר 1933 בהם טען שיש ברשותו מטענים נוספים וישתמש בהם כנגד בכירים באס אס ובעיקר כנגד יריבו הפוליטי יוזף בירקל (Josef Bürckel), שהיה ראש המחוז (Gauleiter), ואיתו הסתכסך רבות בעבר.
חזרה לגרמניה
באמצע פברואר חזר אייקה לגרמניה, ראשית לתורינגיה, כיוון שחשש שייאסר בפאלץ. ב-10 במרץ חזר ללודוויגסהפן בה התנהל באותה עת מאבק כוח בין הנאצים הקיצונים למשטרה. אייקה פנה במכתב לבירקל ודרש שיוחזרו לו סמכויותיו. בירקל יזם את סילוקו של אייקה מהמפלגה והורה למשטרה ב-21 במרץ לשים את אייקה במעצר בית. אייקה הגיב בשביתת רעב בת יומיים שבסופה נשלח להסתכלות במוסד פסיכיאטרי.
ב-3 באפריל הורה הימלר על מחיקתו של אייקה מרשימת חברי האס אס. מן המוסד פנה אייקה בכמה מכתבים להימלר וביקש את שחרורו. הוא טען שכחייל נאמן של היטלר נותרה משפחתו ללא מזון ופרנסה. הפסיכיאטר שבחן אותו, ורנר היידה (Werner Heyde), טען בחוות דעת ששלח להימלר, שלדעתו, אייקה אינו סובל משום הפרעה נפשית והתנהגותו שקולה ונורמלית לחלוטין.
בתחילת יוני פנה הימלר במכתב להיידה והבטיח לשחרר את אייקה ולמצוא לו תפקיד חדש בתנאי שאייקה ישמור על התנהגות שקולה לאחר שחרורו.
מפקד מחנה דכאו
אף על פי שאייקה, על פי אמות המידה של האס אס והחברה הגרמנית, לא היה ראוי לתפקיד מסוג זה (מובטל, מסוכסך עם עמיתים במפלגה, בטיפול פסיכיאטרי) החליט הימלר לתת לו הזדמנות נוספת ומינה אותו למפקד מחנה הריכוז בסוף יוני 1933 (החלטה שהתבררה בדיעבד כנכונה ומוצלחת מבחינת הנאצים).
מחנות הריכוז בתחילתם היו שונים מאוד זה מזה. האסירים היו נתונים לחלוטין לחסדיהם של השומרים, כאשר לא הייתה שיטה אחידה לניהול המחנות או מערכת ענישה מוסכמת. כלי התקשורת קיבלו לפחות מידע חלקי על הנעשה בתוך המחנות. אייקה פיתח שיטת ניהול וענישה בדכאו שזכתה במהרה לשם "שיטת דכאו" וניתן לתארה במשפט אחד - טרור שיטתי בפיקוח מרכזי. באוקטובר 1933 נכנסו לתוקף "נוהל משמעת וענישה למחנה הריכוז" ונוהל שומרים.
אלה העקרונות המרכזיים של השיטה:
רציחות האסירים נמשכו גם לאחר הנהגת הנהלים החדשים, אם כי במידה פחותה יותר. סביר להניח שאייקה עצמו גם נטל חלק ברציחות.
בסוף ינואר 1934 קודם אייקה לדרגת בריגדפיהרר.
ליל הסכינים הארוכות
בליל הסכינים הארוכות שנערך בפקודת היטלר בין ה-30 ביוני ל-2 ביולי חוסלו ראשי האס אה וכן פוליטיקאים שמרנים שאיימו על מעמדו של היטלר. בעת האירוע חוסלו במחנה דכאו ובסביבתו 17 איש בידי האס אס. ב-30 ביוני נעצר ראש הממשלה הבווארי לשעבר גוסטב פון קאהר והובא למחנה דכאו. בהוראת אייקה הוא נורה למוות בתא המעצר. באותו יום נעצר גם ארנסט רהם, ראש האס אה, והובא לבית הסוהר שטאדלהיים (Stadelheim) שבמינכן. למחרת נתן היטלר הוראה טלפונית לחיסולו של רהם. אייקה הגיע לבית הסוהר מלווה במיכל ליפרט (Michel Lippert), מפקד פלוגת המשמר של דכאו. אייקה ארגן לעצמו אישור כניסה ואפשר לרהם להתאבד, כפי שרצה היטלר. אולם, רהם סירב להתאבד וסירב לחתום על מכתב התאבדות ונורה למוות בתאו. ליפרט הועמד לדין על רצח רהם ב-1957 וטען שאייקה לבדו ירה ברהם. לפי עדויות אחרות ירו שניהם בו זמנית ברהם.
ב-1 ביולי נורו במחנה עוד ארבעה ראשי אס אה בפיקוחו של אייקה. בעקבות המבצע הפך האס אס לגוף נפרד (היה כפוף לפני כן לאס אה) והשמירה בכל מחנות הריכוז עברה מן האס אה לאחריות האס אס.
מפקח מחנות הריכוז
במאי 1934 הוקמה באס אס יחידת הפיקוח על מחנות הריכוז (IKL, Inspektion der Konzentrationslager) וניהולה נמסר לאייקה. בעקבות זאת התבקש אייקה על ידי הימלר לארגן מחדש את מחנה הריכוז ליכטנבורג. ביולי הועברו גם מחנות הריכוז אורניינבורג (שנסגר זמן קצר לאחר מכן) ואסטרווגן לפיקודו. לאחר מכן נמסר גם מחנה הריכוז זקסנבורג לידיו. בכל המחנות שהמשיכו לפעול יושמה "שיטת דכאו", לעיתים תוך שינויים קלים. אייקה סגר מחנות ריכוז קטנים והעביר את האסירים לארבעה מחנות גדולים: דכאו, זקסנהאוזן, בוכנוואלד וליכטנבורג. ב-1938, לאחר סיפוח אוסטריה לרייך (ה"אנשלוס"), הוקם שם מחנה ריכוז נוסף - מאוטהאוזן. ביוני צורף אייקה למטהו של הימלר וביולי קודם שוב לדרגת גרופנפיהרר.
בדצמבר אותה שנה הוכפפה ה-IKL לגסטפו ועברה למשכנה הקבוע במטה הגסטפו בברלין. כמו כן הועבר הפיקוד על מחנה דכאו להיינריך דויבל (Heinrich Deubel).
במרץ 1936 מונה למפקד יחידות גולגולות המת (Totenkopfverbände).
ב-1939 הוקמה דיוויזיית האס אס "גולגולת המוות" (Division Totenkopf), שהורכבה משומרים ממחנות ריכוז שונים, ואייקה מונה לפקד עליה.
הוא אף השתתף והנהיג מקרי רצח רבים של שבויי מלחמה בריטים, רוסים ואחרים. תחת פיקודו בוצעו מקרי טבח זוועתיים באוכלוסייה האזרחית. התמחה בפיתוח טכניקות עינוי לאסירים במחנות השמדה.
מותו
ב-30 בינואר 1943 קיבלה הדיוויזיה הוראה לעבור מגזרת בורדו לגזרת פולטבה שבאוקראינה. הדיוויזיה וכמה יחידות נוספות נחלו הצלחה בחזית נגד הצבא האדום. ב-26 בפברואר יצא אייקה לטיסת סיור במטוס קל, ומטוסו הופל באש מן הקרקע בין הכפרים מיקולאיבקה וארטילנה, דרומית לחרקוב, ליד לוזובה. מותו הוכרז רשמית באותו יום, ורגימנט של הדיוויזיה נקרא על שמו. העיתון הנאצי הרשמי "פלקישר באובכטר" פרסם כתבת הספד מפורטת על פועלו של אייקה ב-4 במרץ.
מצרים התיכונה
מצרים התיכונה הוא חבל ארץ במצרים השייך למצרים העליונה. הוא משתרע באזור שבין מצרים התחתונה, שבעיקרו הוא אזור הדלתה של הנילוס, לבין מצרים העליונה. מבני סויף ( بني سويف ) בצפון מקו רוחב 31° 05' N ובמעלה זרם הנילוס דרומה כולל אזור אל-פיום, אסיוט, סוהאג ועד העיקול של הנילוס ליד קינא ( قنا ).
הכינוי "מצרים התיכונה" לחבל ארץ זה נטבע במאה ה-19 על ידי הארכאולוגים, אשר הרגישו בצורך לייחד שם נפרד לחבל ארץ זה המתחיל מדרום לקהיר. במצרים העתיקה החלוקה הייתה לשני אזורים: מצרים העליונה ומצרים התחתונה.
מבחינה גאוגרפית נדחק אפיק הנילוס באזור זה לעבר השוליים המזרחיים של עמק הנילוס. כתוצאה מכך השטח המעובד על יד האיכרים נמצא ברובו במערבו של הנהר.
קישורים חיצוניים
Geografia dell'antico Egitto
ג'וש גרין (פוליטיקאי)
ג'ושוע בות' גרין (באנגלית: Joshua Booth Green; נולד ב-11 בפברואר 1970) הוא פוליטיקאי ורופא אמריקאי המכהן כמושל הוואי התשיעי מאז דצמבר 2022. גרין, חבר המפלגה הדמוקרטית, כיהן בעבר כסגן המושל וכחבר בית המחוקקים המדינתי של הוואי, תחילה בבית הנבחרים ולאחר מכן בסנאט. הוא נבחר למשרד המושל לאחר שזכה בבחירות 2022, כמועמד המפלגה הדמוקרטית.
ביוגרפיה
גרין נולד בקינגסטון שבמדינת ניו יורק וגדל בפיטסבורג שבפנסילבניה במשפחה יהודית. את לימודיו הגבוהים עשה במכללת סווארת'מור, ולאחר מכן הוסיף ללמוד בבית הספר לרפואה של אוניברסיטת המדינה של פנסילבניה. גרין הגיע להוואי כדי לשרת בחיל שירותי הבריאות הלאומי של מחלקת הבריאות ושירותי האנוש של ארצות הברית כרופא באי הגדול של הוואי. הוא נשאר רופא במחלקות המיון הכפריות של הוואי בעת שירותו הציבורי.
ב-2 בנובמבר 2004 נבחר גרין לבית הנבחרים של הוואי, שם ייצג את מחוז הבחירה השישי בטרם נבחר אל הסנאט המדינתי ב-2008. בסנאט היה יושב ראש ועדת הבריאות ושירותי האנוש ושימש כעוזר מנהיג סיעת הרוב. בסנאט, גרין קידם יוזמה ליצירת ביטוח בריאות חובה לילדים על הספקטרום האוטיסטי, וחקיקה זו נכנסה לתוקף ב-1 בינואר 2016. במהלך 2018 פעל למען הגנה משפטית עבור הורים עם מוגבלויות שילדיהם נלקחו מהם בשל נכותם. הוא גם תמך בהעלאת הגיל המינימלי לרכישת מוצרי טבק וסיגריות אלקטרוניות מ-18 ל-21, מה שהפך את הוואי למדינה הראשונה לעשות כן.
בבחירות 2018 התמודד גרין לתפקיד סגן מושל הוואי לצד המושל דייוויד איגה, והשניים נבחרו בבחירות הכלליות. איגה הטיל על גרין לטפל במשבר ההומלסים בהוואי, וקרא לו להשתמש ברקע הרפואי שלו כדי להתייחס לאופן שבו מחלות נפש והתמכרות משפיעות על דרי הרחוב בהוואי. ב-3 במרץ 2020 מונה גרין כאיש הקשר של ממשלת הוואי עם קהילת שירותי הבריאות המקומית בכל הנוגע למגפת הקורונה בארצות הברית.
באוגוסט 2019 הודיע גרין כי שוקל בכובד ראש התמודדות לתפקיד המושל בבחירות 2022. הוא השיק את מסע הבחירות שלו באורח רשמי ב-10 בפברואר 2022. הוא זכה בפריימריז הדמוקרטי ב-13 באוגוסט. בבחירות זכה גרין בכ-67% מהקולות ונבחר לתפקיד מושל הוואי.
פאבל סודופלאטוב
פאבל אנטולייביץ' סודופלאטוב (ברוסית: Пáвел Aнатóльевич Cудоплáтов) היה בכיר בשירותי הביון הסובייטיים (נ.ק.ו.ד) בתקופת סטלין. היה ראש המחלקה האחראית על חיסולים (הממונה על המבצעים המיוחדים). עמד בראש שירות ביון החוץ של ברית המועצות בשנת 1938.
היה אחראי על כמה מהמבצעים הסובייטיים הידועים והחשובים ביותר: רצח טרוצקי, רצח הלאומן האוקראיני יבהן קונובליץ וריגול האטום הסובייטי. שירת עד שנעצר עם קבוצה של תומכי בריה בשנת 1953 וריצה תקופת מאסר של 15 שנים. הגיע עד לדרגת לוטננט גנרל בסולם הדרגות של ה-נ.ק.ו.ד. (מקבילה לדרגת רב-אלוף בצה"ל).
היה נשוי ליהודיה בשם אמה כהנוב, ובזכרונותיו (בספרו "מבצעים מיוחדים") הזכיר את האנטישמיות בצמרת הסובייטית.
הרי הווז'
הרי הווז' (בצרפתית: Massif des Vosges) הם רכס הרים בצפון מזרח צרפת בשטח של 6,000 קמ"ר. הרכס מוגבל במזרח בעמק הריין כאשר מצידו השני של העמק נמצא היער השחור. ברכס 13 פסגות הגבוהות מ-1,300 מטר כאשר ההר הגבוה ביותר הוא גרון בלו בגובה 1,424 מטר מעל לגובה פני הים.
גאוגרפיה
בהרי הווז' תצורות מגוונות מהדרום הגבישי לצפון החולי ומהשיפוע המתון ממערב עד לצוקים ממזרח שיורדים אל מישור אלזס. בדרום הווז' נמצאים ההרים הגבוהים יותר והוא נקרא בהתאם הווז' הגבוהים (Hautes Vosges) צפון הווז' מאופיין באבן חול ובהרים ממוצעים. דרום הווז' וצפונו מופרד על ידי נהר המוזל שזורם מערבה לעמק המוזל שבלורן ונהר איל שזורם מזרחה אל אלזס. מצפון לסאברן נמצאות גבעות נמוכות יותר הממשיכות את הרכס צפונה מהוות המשך טבעי של הרכס עד להרי פלאצרוואלד (Pfälzerwald; היער השטוח) שבגרמניה.
מבחינה גאולוגית, הרי הווז', כמו היער השחור בממזרח, אינם נחשבים להרים אלא הם תוצר של התמוטטות באזור זה בתחילת השלישון שיצר גראבן היכן שנמצא היום חבל אלזס. ההרים הגבוהים שבדרום הרכס נוצרו בעידן הקרבון ומורכב בעיקר מגרניט. צפונו נוצר בטריאס ומורכב מאבן חול אדומה. ברכס ההרים 14 פסגות הרים הגבוהים מ-1,300 מטר רובם נמצא בדרום הרכס. הפסגה הגבוהה ביותר היא הגרון בלו שמתנשא לגובה של 1,464 מטר לאחריה סטורקנקוף (Storkenkopf; ראש החסידה) - 1,366 מטר ואונק (Hohneck) - 1,363 מטר. בסך הכל ישנם 38 פסגות מעל לגובה 1,000 מטר. ברכס ההרים אגמים רבים שנוצרו מהמסת שלגים. האגמים נמצאים בגבהים הנעים בין 1,061 ל-300 מטר ומוקפים ביערות מחטניים, עצי אשור ועצי אדר.
בצפון הרכס קיים קרקס קרחוני ברום 1,363 מטר שמקיים פאונה ופלורה ייחודיים.
מזג האוויר ברכס מושפע מרוח פן. כאשר הצד המערבי מושפע ממזג אוויר המגיע מהאוקיינוס ולכן גשום ומושלג. לעומת זאת לצד המזרחי מגיעים הרבה פחות משקעים. זו הסיבה שלאלזס, שבמזרח הרכס, זורם רק נהר האיל, לעומת הלורן, שבמערב ברכס, שאליו זורמים נהר המוזל, נהר המורת (Meurthe), נהר הסאר ועוד יובלים ונחלים רבים.
לליבלה
לליבלה (באמהרית: ላሊበላ) היא עיר במחוז צפון וולו במדינת אמהרה שבצפון-מרכזה של אתיופיה. העיר שוכנת ברמת אתיופיה בגובה של 2,630 מטר. לליבלה מכונה "פטרה של אפריקה" בשל הכנסיות החצובות בסלע הגעשי שנבנו בה, ש-11 מהן הוכרזו כאתר מורשת עולמית בשנת 1978. עוד מוכרת העיר בכינוי "ירושלים החדשה" בזכות אתריה הדתיים הנושאות במקרים רבים שמות של אתרים בירושלים. בהיותה שנייה רק לאקסום בקדושתה, לליבלה היא מרכז עלייה לרגל. בשנת 2005 התגוררו בעיר 14,668 איש, כמעט כולם נוצרים השייכים לכנסייה האורתודוקסית האתיופית. דרומית-מערבית לעיר שוכן שדה תעופה קטן המשרת בעיקר את תנועת התיירים הפוקדים אותה.
היסטוריה
לליבלה שימשה כבירתם של קיסרי שושלת זאגווה במאה ה-12 ובמאה ה-13. קודם לשלטונו של גברה מסקל לליבלה, קיסר אתיופיה, שמלך בסוף המאה ה-12 ובתחילת המאה ה-13, נודעה לליבלה בשם רוהא. בניית הכנסיות החצובות בסלע בעיר מיוחסות לפי האגדה לקיסר זה אשר עם מותו העניק לה את שמו. משמעות השם לליבלה היא "הדבורים מקיימות את ריבונותו", ולפי האגדה ניתנה לקיסר בשל כך שכאשר נולד הקיף אותו נחיל דבורים, ואימו ראתה בכך סימן כי יהיה הקיסר הבא. לפי מסורת אחת ביקר הקיסר לליבלה בירושלים וניסה לשחזר את מבניה ולהקים בה את "ירושלים החדשה" לאחר שהמוסלמים כבשו את ירושלים ב-1187, ולפי מסורת אחרת עשה כן בעקבות התגלות אלוהית. לא רק שמות הכנסיות בעיר לקוחים מארץ הקודש, אלא גם שמו של נחל ירדן הזורם דרכה, וההר הסמוך לה המכונה "דברה זיית" (הר הזיתים).
למעשה המבנים ברחבי העיר כה שונים זה מזה בסגנונם ובמצב שימורם, עד כי נראה שנבנו על פני תקופה ארוכה בהרבה מתקופת מלכותו של הקיסר שנמשכה כ-30 שנים. אף שייתכן שחציבתם של כל המבנים בסלע הייתה אפשרית בתוך פרק זמן של כרבע מאה, בהתחשב בכך שסלע הטוף הגעשי רך למדי, הרי שלפי דייוויד בוקסטון (David Buxton) הושלמה המלאכה רק במאה ה-14. דייוויד פיליפסון (David Phillipson) מאוניברסיטת קיימברידג' אף הרחיק לכת וטען שחלק מהמבנים נחצבו כ-500 שנים לפני מלכותו של הקיסר לליבלה, בימיה האחרונים של ממלכת אקסום.
האירופי הראשון שביקר במקום היה הפורטוגזי פרו דה קוביליה (Pêro da Covilhã). בן ארצו פרנסיסקו אלווארש הגיע לעיר בתחילת המאה ה-16 והפליג בשבחי מבניה:
לפי מספר מקורות אחמד אבן איברהים אל-גאזי, שליטה של סולטנות אדאל המוסלמית במאה ה-16, העלה באש את אחת הכנסיות בעיר, אך הדעות חלוקות באשר לנכונות הטענה ובאשר לזהות הכנסייה בה מדובר.
ג'ואל מאטיפ
קריירת מועדונים
מאטיפ שיחק בקבוצת הנוער וייטמאר מהעיר בה נולד, בוכום. מאוחר יותר שיחק במחלקת הנוער של קבוצת בוכום. ביולי 2000 עבר מאטיפ לשחק במחלקת הנוער של שאלקה 04. הוא ערך את הופעת הבכורה שלו ככדורגלן מקצועי ב-17 באוקטובר 2009 במדי קבוצת המילואים של שאלקה, שאלקה ב'. ב-7 בנובמבר אותה שנה הופיע לראשונה בקבוצה הבוגרת של שאלקה, בבונדסליגה, במשחק נגד באיירן מינכן, שם כבש את שער השוויון. בסיום המשחק נבחר מאטיפ לאיש המשחק.
בעונת סייע מאטיפ לשאלקה לזכות בגביע הגרמני. ב-23 ביולי 2011 זכתה שאלקה בסופר קאפ הגרמני. ב-23 בפברואר 2013 כבש מאטיפ צמד בניצחון על פורטונה דיסלדורף.
ב-15 בפברואר 2016 הודיעה ליברפול על חתימתו של מאטיפ בשורותיה לארבע שנים, אליה עבר לקראת תחילת עונת 2016/2017.
את הופעת הבכורה ערך מאטיפ ב-23 באוגוסט בגביע הליגה נגד ברטון אלביון. -29 באוקטובר כבש שער בכורה בניצחון 2–4 על קריסטל פאלאס.
בפברואר 2022 נבחר לראשונה לשחקן החודש בפרמייר ליג, הקמרוני הראשון שזוכה בפרס וכן היה לבלם הראשון שזוכה בפרס מאז דצמבר 2018, אז זכה בו חברו לקבוצה, וירג'יל ואן דייק.
נבחרת לאומית
ב-23 בדצמבר 2009 מאטיפ זומן לסגל נבחרת קמרון לגביע אפריקה לאומות 2010. מאוחר יותר ביקש מאטיפ שלא לקחת חלק בטורניר. התאחדות הכדורגל של גרמניה ניסתה לשכנע את מאטיפ לייצג את המדינה בה נולד. מאטיפ העדיף לייצג את נבחרת קמרון, והופיע לראשונה בנבחרת במשחק ידידות נגד, ב-3 במרץ 2010. מאטיפ זומן לסגל קמרון למונדיאל 2010 ולמונדיאל 2014. במונדיאל 2014 כבש את שער הבכורה שלו בנבחרת במשחק שלב הבתים נגד, בו ניצחה ברזיל 1–4. היה זה שער הזכות היחיד של קמרון בטורניר, בו הודחה בתום שלב הבתים. לקראת גביע אפריקה לאומות 2017 הוביל מאטיפ מרד של שמונה שחקנים קמרוניים אשר הודיעו כי לא יצטרפו לנבחרת הלאומית ויישארו לשחק במהלך משחקי הגביע בליגות האירופאיות השונות.
חיים אישיים
מאטיפ נולד בעיר בוכום שבגרמניה, לאם גרמנייה, ולג'ין, קמרוני שהיה אף הוא כדורגלן. אחיו, מרווין מאטיפ, הוא גם כדורגלן. בן דודו ג'וזף-דסירה ג'וב הוא כדורגלן עבר ששיחק גם הוא בנבחרת קמרון. בנוסף לאזרחות הקמרונית, מאטיפ מחזיק באזרחות גרמנית.
גיא שגיב
גיא שגיב (נולד ב-5 בדצמבר 1994) הוא רוכב אופני כביש ישראלי ב-Israel Start-Up Nation. אלוף ישראל במרוץ אופני כביש (2015, 2016 ו-2019), ואלוף ישראל במרוץ נגד השעון בשנים 2017 ו-2020. ב-2018 השתתף בג'ירו ד'איטליה 2018. הוא וגיא ניב, חברו לקבוצה, הם הישראלים הראשונים אי פעם שהשתתפו באחד ממרוצי הגרנד טורס. שגיב הפך לישראלי הראשון שמסיים מרוץ גראנד טור כאשר סיים במקום ה-141 מתוך 149 רוכבים שהשלימו את מסלול המירוץ
שגיב נולד בנאמור בבלגיה בעת שהוריו שהו מספר שנים בבלגיה. כשהיה בן שלוש המשפחה שבה לישראל. תחילה רכב באופני הרים, ובהמשך עבר להתחרות באופני כביש בקבוצת CCC בהדרכת גל צחור ואילן אידלסון.
חיים אישיים
שגיב מתגורר בז'ירונה שבספרד עם אשתו, הרוכבת האולימפית הישראלית עומר שפירא. ביולי 2023 נולדה לזוג בת.
טמפרה יונייטד
טמפרה יונייטד (פינית: Tampere United) הוא מועדון כדורגל פיני מהעיר טמפרה. המועדון משחק בקאקונן, הליגה השלישית בחשיבותה במערכת ליגות הכדורגל הפיני.
היסטוריה
מועדון הכדורגל נוסד בשנת 1998 כתוצאה מאיחוד של שני מועדונים מקומיים: אילבס וטי.פי.וי. הקבוצה זכתה בארבע אליפויות ליגת העל הפינית, שלוש של הקבוצה המאוחדת בשנים 2001, 2006 ו-2007 ואחת של טי.פי.וי לפני האיחוד בשנת 1994. המועדון זכה גם בגביע הפיני בשנת 2007 ובגביע הליגה הפינית בשנת 2009. הקבוצה נמצאה מאז איחודה בצמרת הליגה הפינית, ובכל עונה שיחקה במסגרות אירופאיות, אך עם הצלחה מועטת.
פרשת הלבנת הכספים וקריסה
ב-11 באפריל 2011 המועדון הושעה לזמן בלתי-מוגבל על ידי התאחדות הכדורגל הפינית בגלל קבלת כסף מחברה סינגפורית מפוקפקת, הידועה במעורבותה במשחקים מכורים והלבנת כספים. המועדון בכדורגל לא נכלל בעונת 2011 של ליגת העל הפינית, ושחקנים תחת חוזה שוחררו בגלל חוסר בכספים.
באפריל 2013 בית המשפט לערעורים בטורקו הרשיע את המנכ"ל והיו"ר לשעבר באשמת הלבנת כספים.
החייאה על ידי האוהדים
המועדון הושאר בחיים בזכות אוהדיו, שרשמו קבוצה בשם TamU-K לתחתית מערכת ליגות הכדורגל הפיני ב-2012. מועדון האוהדים עלה שלוש ליגות בתוך ארבע עונות, ולקראת עונת 2016 כל קבוצותיו מוזגו לתוך טמפרה יונייטד. כעת טמפרה יונייטד הוא מועדון אוהדים ובשליטת אותם אוהדים שהקימו את TamU-K.
תארים
ליגת העל הפינית
הגביע הפיני
גביע הליגה הפיני
מאכל בן דרוסאי
מאכל בן דרוסאי הוא מאכל שלא התבשל די צורכו. ישנה מחלוקת האם שיעור בישולו הוא שליש או חצי.
מקור השם
רש"י על התלמוד מפרש שהשם "בן דרוסאי" הוא שם של שודד, שכדי לא להיתפס היה במנוסה כל העת, ולכך לא היה לו פנאי לבשל את מאכליו לגמרי והיה אוכלם באמצע בישולם, כאשר אך היו ראויים מעט לאכילה. אך יש משערים ש"בן דרוסאי" פירושו: בן לשבט הדרוזי, שהיו רגילים לבשל בישול קל.
הביטוי
הביטוי מופיע במקומות שונים בתלמוד. הוא מופיע בהקשר של הלכות השהיה, לאחר המשנה שבה מצוין שאפשר להשהות מאכל כלומר להשאירו מערב שבת "מבעוד יום" - לפני כניסת השבת על אש הכירה, בתנאי שהמאכל מבושל, מכיוון שאינו מצווה על "שביתת כלים" ומותר לאוכל של יהודי להתבשל במהלך השבת. האיסור הוא גזירת חכמים, כדי להימנע מהחשש שיהפוך את הפחמים או יאוורר אותם, ובכך יגביר ויבעיר את האש, פעולות האסורות בשבת:
כלומר, אם המאכל היה מבושל כדי שיעור מאכל בן דרוסאי, מתירים להשהות אותו על גבי מקור חום.
הופעה נוספת של הביטוי היא בהקשר של צלייה:
כלומר, שאם צולים מצד אחד, כשיעור מאכל בן דרוסאי, זה לא נחשב צלייה המחייבת מן התורה (אולם נאסר מדרבנן).
המונח משמש גם במקרים נוספים, לדוגמה, איסור הבישול של בשר וחלב יחד, תקף משעה שהתבשיל מוכן כמאכל בן דרוסאי.
כדורגל למען חברות
כדורגל למען חברות (באנגלית: Football for Friendship) היא תוכנית חברתית שנתית ובינלאומית לילדים, המופעלת על ידי גזפרום. מטרת התוכנית היא לטפח בדור הצעיר מארצות שונות, כבוד כלפי תרבויות שונות ולאומים, ערכים חשובים ועניין באורח חיים בריא דרך הכדורגל. במסגרת התוכנית, שחקני כדורגל בגילאי 12 ממגוון ארצות משתתפים בפורום הבינלאומי השנתי לילדים, בגביע העולם ב"כדורגל למען חברות", היום הבינלאומי לכדורגל ולחברותהתוכנית נתמכת על ידי פיפ"א, אופ"א, האומות המאוחדות, הוועד האולימפית והפאראלימפי הרוסי, ראשי ממשלה, מדינות ופדרציות הבינלאומיות מארצות שונות, קרנות צדקה, ארגונים חברתיים, מועדוני כדורגל מובילים. המארגנת העולמית של התוכנית היא AGT Communications Group (רוסיה).
כדורגל למען חברות 2013
הפורום הבינלאומי הראשון לילדים של "כדורגל למען חברות" נערך ב-25 במאי 2013 בלונדון. השתתפו בו 670 ילדים מ-8 מדינות: בולגריה, בריטניה, הונגריה, גרמניה, יוון, רוסיה, סרביה וסלובניה. את רוסיה ייצגו 11 נבחרות כדורגל מ-11 ערים ברוסיה, אשר יארחו את משחקי גביע פיפ"א בשנת 2018. בפורום השתתפו גם נבחרות הצעירים של המועדונים זניט, צ'לסי, שאלקה 04 והכוכב האדום בלגרד, המנצחים ביום הספורט לילדים של גזפרום והמנצחים בפסטיבל פאקל.
במסגרת הפורום, הילדים שוחחו עם חבריהם ממדינות אחרות ועם כדורגלנים מפורסמים, ונכחו גם בגמר ליגת האלופות לשנת 2012/2013 באצטדיון ומבלי.
מהפורום יצא מכתב פתוח שבו הילדים ניסחו את שמונת ערכי התוכנית: חברות, שוויון, צדק, בריאות, שלום, נאמנות, ניצחון ומסורת. לאחר מכן נשלח המכתב אל ראשי אופ"א, פיפ"א והוועד האולימפי הבינלאומי. בספטמבר 2013, במהלך פגישה עם ולדימיר פוטין וויטאלי מוטקו, אישר ספ בלאטר את קבלת המכתב, וציין שהוא מוכן לתמוך ב"כדורגל למען חברות".
כדורגל למען חברות 2014
העונה השנייה של "כדורגל למען חברות" נערכה בליסבון ב-23–25 במאי 2014, וקיבלה למעלה מ-450 בני נוער מ-16 מדינות: בלארוס, בולגריה, בריטניה, הונגריה, גרמניה, איטליה, הולנד, פולין, פורטוגל, רוסיה, סרביה, סלובניה, טורקיה, אוקראינה, צרפת וקרואטיה. הכדורגלנים הצעירים השתתפו בפורום הבינלאומי של "כדורגל למען חברות", שיחקו בטורניר כדורגל רחוב ונכחו בגמר ליגת האלופות לשנת 2013/2014.
המנצחת בטורניר כדורגל הרחוב הבינלאומי לשנת 2014 הייתה נבחרת הצעירים של בנפיקה (פורטוגל).
בעונה השנייה של התוכנית נבחר מנהיג תנועת "כדורגל למען חברות". היה זה פליפה סוארז מפורטוגל. ביוני 2014, בתור מנהיג התנועה, הוא ביקר בטורניר הכדורגל הבינלאומי התשיעי לנוער, שנערך לזכרו של יורי אנדרייביץ' מורוזוב.
כדורגל למען חברות 2015
העונה השלישית של התוכנית החברתית הבינלאומית של "כדורגל למען חברות" נערכה ביוני 2015 בברלין. משתתפים צעירים מאסיה - נבחרות כדורגל לילדים מהמדינות יפן, סין וקזחסטן - השתתפו בתוכנית בפעם הראשונה. בסך הכול השתתפו בעונה השלישית נבחרות צעירים מ-24 מועדוני כדורגל מ-24 מדינות.
הכדורגלנים הצעירים שוחחו עם עמיתיהם ממדינות אחרות ועם כוכבים מהכדורגל העולמי, בכלל זה השגריר העולמי של התוכנית פרנץ בקנבאואר, והשתתפו גם בטורניר הבינלאומי לכדורגל רחוב מול נבחרות צעירות.
המנצחת בטורניר כדורגל הרחוב הבינלאומי לשנת 2015 הייתה נבחרת הצעירים של ראפיד (אוסטריה).
אירועי העונה השלישית של התוכנית "כדורגל למען חברות" זכו לכיסוימכ-200 עיתונאים מגופי התקשורת המובילים בעולם, וכן 24 כתבים צעירים מאירופה ומאסיה, שהיו חברים במרכז העיתונות הבינלאומי לילדים.
בסוף הפורום, כל המשתתפים קיימו את המסורת ונכחו בגמר ליגת האלופות 2014/2015 באצטדיון האולימפי של ברלין.
כדורגל למען חברות 2016
הפתיחה של התוכנית החברתית הבינלאומית לילדים, "כדורגל למען חברות", לשנת 2016 נערכה כחלק ממסיבת עיתונאים ב-Hangout באינטרנט, אשר נערכה ב-24 במרץ במינכן בהשתתפות השגריר העולמי של התוכנית, פרנץ בקנבאואר.
ב-5 באפריל 2016, החלה ההצבעה על גביע תשעת הערכים הייחודי של התוכנית. אוהדים מכל העולם השתתפו בבחירת המנצח, אולם ההחלטה הסופית התקבלה בהצבעה של המשתתפים בפרויקט "כדורגל למען חברות". בגביע זכה מועדון הכדורגל באיירן (מינכן). המשתתפים ב"כדורגל למען חברות העריכו את פעילות המועדון עלהתמיכה בילדים עם צרכים מיוחדים, כמו גם את היוזמות לטיפול בילדים במדינות שונות ולעזרה לנזקקים.
כדורגל למען חברות 2017
הפרויקט החברתי הבינלאומי לילדים של "כדורגל למען חברות" בשנת 2017 נערך בסנקט פטרבורג (רוסיה), ואירועי הגמר נערכו בין 26 ביוני ל-3 ביולי.
בשנת 2017, מספר המדינות המשתתפות עלה מ-32 ל-64. לראשונה אי פעם, השתתפו בתוכנית "כדורגל למען חברות" ילדים ממקסיקו ומארצות הברית. כך הפרויקט איחד שחקנים מחמש יבשות - אפריקה, אירופה, אסיה, צפון אמריקה ודרום אמריקה.
בעונתה החמישית התוכנית נערכה לפי עיקרון חדש: כדורגלן צעיר אחד מכל מדינה נבחר לייצג אותה. הצעירים התאחדו בשמונה נבחרות חברות בינלאומיות, עם כדורגלנים וכדורגלניות בגיל 12, כולל שחקנים עם נכויות.
בתהליך ההכנות הפתוח, נקבעו הרכב המדינות של הנבחרות והעמדות במשחק של הנציגים מהמדינות המשתתפות. ההכנות נערכו בכנס אינטרנט. בראש שמונה נבחרות החברוּת עמדו מאמנים צעירים: רנה למפרט (סלובניה), סטפן מקסימוביץ' (סרביה), ברנדון שבני (בריטניה), צ'ארלי סוי (סין), אנטולי צ'נטולייב (רוסיה), בוגדן קרולווצקי (רוסיה), אנטון איבנוב (רוסיה), אמה הנשן (הולנד). לילייה מאצומוטו (יפן), נציגה ממרכז העיתונות הבינלאומי של "כדורגל למען חברות", השתתפה גם היא בהכנות.
הזוכה בגביע העולם של "כדורגל למען חברות" לשנת 2017 הייתה הנבחרת הכתומה, אשר כללה מאמן צעיר ושמונה כדורגלנים מתשע מדינות: רנה למפרט (סלובניה), הונג ג'ון מרווין טו (סינגפור), פול פואיג אי מונטנה (ספרד), גבריאל מנדוסה (בוליביה), רוואן קזימוב (אזרבייג'ן), קרישימיר סטנימירוב סטנצ'ב (בולגריה), איוון אגוסטין קסקו (ארגנטינה), רומן הורק (צ'כיה), המזאן יוסוף נורי אלהוואט (לוב).
בפורום הבינלאומי לילדים של "כדורגל למען חברות" נכחו ויקטור זובקוב (יו"ר מועצת המנהלים של גזפרום), פטמה סאמורה (המזכירה הכללית של פיפ"א), פיליפ לה פלוק (דירקטור מסחרי כללי של פיפ"א), ג'וליו בטיסטה (כדורגלן ברזילאי), איוואן זמורנו (חלוץ צ'ילאני), אלכסנדר קרז'אקוב (כדורגלן רוסי) ואורחים נוספים, אשר קראו לקידום ערכים חשובים בקרב הדור הצעיר.
בשנת 2017, השתתפו בפרויקט למעלה מ-600,000 איש, ויותר מ-1,000 ילדים ומבוגרים מ-64 מדינות השתתפו באירועי הגמר בסנקט פטרבורג.
כדורגל למען חברות 2018
העונה השישית של התוכנית החברתית הבינלאומית של "כדורגל למען חברות" נערכה בין 15 בפברואר ל 15 ביוני. אירוע הגמר נערך במוסקבה, לקראת טורניר בינלאומי מונדיאל 2018. בתוכנית לקחו חלק שחקני כדורגל צעירים ועיתונאים אשר ייצגו 211 מדינות ואזורי העולם. הפתיחה הרשמית של התוכנית לשנת 2018 נערכה בהכנות הרשמיות באוויר של "כדורגל למען חברות"  ובהתאם לתוצאות נוצרו 32 נבחרות כדורגל בינלאומיות - נבחרות חברוּת.
בשנת 2018 בגדר המשימה האקולוגית, נבחרות החברות הבינלאומיות לכדורגל נקראו על שם מינים נדירים ובסכנת הכחדה:
בנוסף, בגדר משימה אקולוגית, ב-30 במאי 2018, החלה לפעול פעילות בינלאומית Happy Buzz Day, מטרתה לקורא לקהילה הבינלאומית לתמוך בארגון הצלה של מינים נדירים והנמצאים בסכנת הכחדה. לפעילות זאת הצטרפו פרקים לאומיים ושמורות טבע של רוסיה וארצות הברית, נפאל ובריטניה. גם כן, בזמן אירוע הגמר של תוכנית "כדורגל למען חברות" במוסקבה, כל המשתתפים השתמשו באוטובוסים ידידותיים לסביבה שמונעים על ידי גז טבעי.
הזוכה באליפות העולם של "כדורגל למען חברות" 2018, הייתה הנבחרת "שימפנזה", אשר כללה שחקני כדורגל צעירים מדומיניקה, סנט קיטס ונוויס, מלאווי, קולומביה, בנין והרפובליקה הדמוקרטית של קונגו. משתתף צעיר מסרנסק, ולדיסלב פוליאקוב, אימן את הנבחרת.
אירוע גמר של עונה שישית של התוכנית היה פורום ילדים בינלאומי "כדורגל למען חברות", אשר נרך ב 13 ביוני, במרכז אוקיינוגרפיה וביולוגיה ימית "מוסקבריום". נוכחו בו ויקטור זובקוב (יו"ר מועצת המנהלים של גזפרום), אולגה גולודץ (סגנית יו"ר ממשלת של הפדרציה הרוסית), איקר קסיאס (כדורגלן ספרדי, קפטן עבר של הנבחרת הלאומית), אלכסנדר קרז'אקוב (כדורגלן רוסי, מאמן נבחרת הנוער בכדורגל של רוסיה), ונציגי 54 שגרירויות מכל רחבי העולם ואורחים אחרים.
שחקני כדורגל צעירים הכי טובים של עונה שישית קיבלו פרס בעונה השישית: דאו קלנגה מבנזה מהרפובליקה הדמוקרטית של קונגו (קשר הכי טוב), יאמיר אואורו מבנין (הקשר הכי טוב), איוון ולינקין מוויילס (שוער הכי טוב) וגוסטבו סינטרה רוצ'ה מברזילMVP.
שיקאלי אסנסיון מארובה הוכרה כעיתונאית צעירה הכי טוב של תוכנית "כדורגל למען חברות" בשנת 2018. ילדה מנהלת בלוג, מעודדת את שאלת מודעות סביבתית בקרב בני נוער של אוקיאניה.
גם כן בפורום הוצג ספר וסשן חתימות של אנאניה קמבודז', משתתפת מעונה קודמת. לאחר הגמר של עונה חמישית של "כדורגל למען חברות" בשנת 2017, אנניה חיברה ספר "My journey from Mohali to St. Petersburg" על ניסיון ההשתתפות שלה כעיתונאית צעירה. היא סיפרה על תשעת הערכים של התוכנית, אשר עוזרים לשנות את העולם למקום טוב יותר.